laion/Wikipedia-Exotic huggingface dataset:
Uus Maailm (film 2011)

"Uus Maailm" on Eesti 2011. aasta dokumentaalfilm, mille on lavastanud Jaan Tootsen. Filmi keskmes on Tallinnas asuvas Uue Maailma linnaosas tegutseva Uue Maailma Seltsi elu viie aasta jooksul. Oktoober 2010: Jihlava rahvusvaheline dokumentaalfilmide festival (Tšehhi), programm "Between the Seas" 2012. aasta jaanuaris kuulutas Eesti Filmiajakirjanike Ühing filmi aasta filmiks 2011. Aasta film Eesti Filmiajakirjanike Ühing Tiit Tuumalu "Film näitab uue maailma sünni võlu ja valu". Postimees, 6. oktoober 2011 Tiit Tuumalu "Jaan Tootsen: "Uus Maailm 20 aastat hiljem..."? Kõlab hästi!". Postimees, 6. oktoober 2011 Mart Niineste "Uutmoodi vanas maailmas". Eesti Päevaleht, 10. oktoober 2011 Põim Kama "Linastus unistus uuest maailmast". Tartu Postimees, 11. oktoober 2011 Jürgen Rooste "Loodusdokumentaal kodanikuühiskonnast". Sirp, 13. oktoober 2011 Veiko Märka "Joosep Toots tegutseb jälle". Eesti Ekspress, 14. oktoober 2011 Kristiina Davidjants "Idealistist kasvab Täiskasvanu". Linnaleht, lk 22, 28. oktoober 2011 Jaanus Kulli "Režissöör Jaan Tootsen: viis aastat dokfilmi teha oli nagu koeraelu". Õhtuleht, 6. jaanuar 2012 Olev Remsu "Lavastatud Uus Maailm" Sirp, 16. märts 2012
Anton Arumäe

Anton Arumäe (sündinud Anton Dreimann; 12. august 1892– 9. juuli 1957) oli esimene Eesti liikluspolitseinik. Ta määrati ametisse 1. aprillil 1929 ja reguleeris liiklust Pärnu maantee ja Estonia puiestee ristumise kohal Vabaduse väljakul. Anton Arumäe arreteeriti 1. mail 1945 ja mõisteti 10 aastaks vangilaagrisse.
Petšeneegid

Petšeneegid olid petšeneegi keelt kõnelnud turgi rändhõimud. Mitmete uurijate arvates kuulus petšeneegi keel turgi keelte oguusi rühma Antropoloogiliselt oli petšeneegid kaasaegsete kirjelduste kohaselt europiidid. Esimest korda on petšeneege mainitud Hiina allikates 7. sajandil. Siis elasid nad Sõr-Darja ääres. Naaberrahvaste survel alustasid nad millalgi aastatel 790–850 lääne poole rändamist. 889. aastal ületasid nad Volga. 895. aastal saavutasid nad koos Bulgaaria tsaari Simeon I-ga võidu Musta mere põhjarannikul Etelközis elanud ungarlaste üle, kes seejärel suundusid üle Karpaatide tänapäeva Ungari territooriumile. 10. sajandil võitlesid petšeneegid Kiievi-Vene ja Kasaari kaganaadiga. Pärast Kasaari kaganaadi purustamist Svjatoslav I poolt 965. aastal saavutasid petšeneegid võimu Volgast lääne pool asuvate stepialade üle. 968. aastal piirasid nad Kiievit, kuid ei suutnud seda vallutada. 972. aastal tapsid nad Kiievi-Vene suurvürsti Svjatoslav I, kes pöördus tagasi sõjakäigult Bütsantsist. 1036. aastal said petšeneegid Jaroslav Targalt lüüa. 11. sajandi keskpaiku liikusid nad kumaanide survel lääne poole Doonau äärde. 1091. aastal lõid bütsantslased Alexios I-se juhtimisel koos kumaanidega Bütsantsi riiki tunginud petšeneege Maritsa jõe orus (tänapäeva Lõuna-Bulgaaria) Levounioni lahingus. Valahhias eksisteeris viimane petšeneegide riik kuni 1171. aastani, mil kumaanid selle vallutasid. 2. aastatuhande alguses kaotasid nad oma etnilise identiteedi ja assimileerusid teiste rahvaste, eelkõige ungarlaste ja bulgaarlaste sekka. Osadest petšeneegidest kujunesid gagauusid. 15. sajandil võtsid Ungaris mõned inimesed perekonnanimeks Besenyö, mis on petšeneegide nime ungarikeelne vaste. Баскаков, Н. А. Тюркские языки, Москва 1960, lk. 126–131
Lahkuv rühm

Keemias tähistab mõiste "lahkuv rühm" orgaanilise molekuli osa, mis keemilise reaktsiooni käigus eraldub (lahkub) molekulist koos elektronpaariga; see on keemilise sideme heterolüütilise katkemise protsess. Näiteks alifaatse nukleofiilse asenduse reaktsioon, alküülbromiidi R-Br hüdrolüüs: R-Br + OH- → R-OH + Br- Siin leeliselistes tingimustes R-Br molekuli atakeerib nukleofiil OH- ja lahkuv rühm on Br-. Seega lahkuv rühm on see, mida asendab nukleofiil. Bromoetaani korral toimub hüdrolüüs bimolekulaarse nukleofiilse asendusreaktsiooni (SN2) mehhanismi järgi: Lahkuv rühm võib olla kas anioon (Cl-, Br-, I-) või eelnevalt protoneeritud molekuli korral (näit R-O+H2, R-O+RH) lahkub neutraalne molekul (H2O, ROH). Reeglina on paremini stabiliseerunud anioonid paremad lahkuvad rühmad ja vastavad ühendid on reaktsioonivõimelisemad. Mida stabiilsem on lahkuv rühm, seda paremini ta lahkub, ja nii saab olulisemad lahkuvad rühmad reastada järgmiselt: TsO- > I- > Br- > H2O > Cl- > (F-, HO-, H2N-, RO-) Halvad lahkuvad rühmad (näiteks sulgudes toodud) saab muuta paremini lahkuvateks kasutades nende muundamist kas asendus-(derivatiseerimis-)reaktsiooni abil või kasutades katalüsaatorit. Halva lahkuva rühma muundamine heaks lahkuvaks rühmaks enne nukleofiilse asenduse reaktsiooni on laialdaselt kasutatav võte orgaanilises sünteesis. Suurepärased lahkuvad rühmad on triflaat (-OSO2CF3), fluorosulfonaat (-OSO2F), tosülaat (-OSO2(C6H4)CH3), mesülaat (-OSO2CH3) jmt. Näiteks kasutatakse alküülalkoholide (R-OH) korral üleviimist tosülaadiks (R-OTs), kuna SN2 reaktsioonis on OH- halb lahkuv rühm võrreldes tosülaadiga (TsO-). Lahkuva rühma mõju on SN2 ja SN1 reaktsioonide korral samasugune. SN1 tüüpi reaktsioonides on üheks oluliseks faktoriks moodustuva lühiealise karbokatioonse intermediaadi stabiliseeritus (hüperkonjugatsioon, konjugatsioon) ja teiseks faktoriks on lahkuva rühma stabiliseeritus. Seejuures lahkuva rühma elimineerumine üksiksideme heterolüüsil on karbokatioonse reaktsiooni kiirust limiteerivaks staadiumiks. 1. Alkoholide halogeenimisel saab halva lahkuva OH-rühma kasutades reagendina SOCl2 või PCl3 muuta reaktsiooni käigus (in situ) vastavaks väävelhappe või fosforhappe estriks, mis on paremad lahkuvad rühmad: R-OH + SOCl2 → R-O-SOCl → R-Cl + SO2 +HCl (SNi mehhanism) 2. Alkoholide prootonhappe-katalüütiline reaktsioon: R-OH + H+ → {\displaystyle \to } R-O+H2 ja edasi R-O+H2 + Br- → {\displaystyle \to } R-Br + H2O 3. Lewisi hape katalüüsib näiteks elektrofiilse liitumise reaktsiooni ja Friedel-Craftsi alküülimist: PhCH2Cl + CH2=CR2 + ZnCl2 → PhC+H2 + ZnCl3- → PhCH2CH2-CClR2 + ZnCl2 4. SN2 asendusreaktsioonides kasutatakse alküülalkoholide (R-OH) korral üleviimist tosülaadiks (R-OTs), kuna SN2 reaktsioonis on OH- halb lahkuv rühm võrreldes tosülaadiga (TsO-). R−OH + Ts−Cl → R−OTs + HCl Nukleofiilne asendusreaktsioon Derivatiseerimine
Jaan Holts

Jaan Holts (27. juuli 1893 – 1. detsember 1924 Tallinn) oli Eesti politseinik. Holts oli Tallinna 5. politseijaoskonna vanemkordnik. Ööl vastu 1. detsembrit 1924 seisis ta postil Endla ja Koidu tänava nurgal. Talle tungis kallale salk kommuniste, hakates kiskuma ära relvi. Holtsi vastuhakkamisel surmati ta kohapeal. Holts maeti Rahumäe kalmistule.
Albert-Johannes Ottisaar

Albert-Johannes Ottisaar (5. september 1906 Narva – 28. mai 1942 Sverdlovsk) oli Eesti sõjaväelane (kapten) ja politseinik. Ta oli politsei ratsareservi komissar ja Tallinna-Harju prefektuuri riviõppuse üldinstruktor. Albert-Johannes Ottisaar arreteeriti NKVD agentide poolt 14. juunil 1941 Tallinnas. Mõisteti surma ja hukati. Kotkaristi teenetemärgi IV klass (17. veebruar 1936) Valgetähe teenetemärgi IV klass (21. juuni 1937) Kaitseliidu Valgeristi III klass Poola Hõbe Teeneterist (09.05.1932) Eesti Punase Risti mälestusmärgi II järgu II aste Nr. 684 (06.02.1936) Ohvitseride andmekogu
Eduard Aasmäe

Eduard Aasmäe (enne eestistamist Eduard Aamann; 17. jaanuar 1896 Märjamaa vald – 10. veebruar 1942 Krasnojarsk, Venemaa) oli Eesti politseinik. Ta teenis Tallinna ratsapolitseis alates 1920. aastast. 5. detsembril 1924 Nehatu vallas kommunistidega peetud tulevahetuses sai ta haavata. Eduard Aasmäe arreteeriti NKVD poolt 20. septembril 1940. 5. märtsil 1941 mõistis sõjatribunal talle 8 aastast vangistust koos 3 aasta poliitiliste õiguste kaotusega. Suri Venemaa vangilaagris. Kotkaristi V klassi teenetemärk (17. veebruaril 1936) Ohvitseride andmekogu
Eduard Loovere

Eduard Loovere (sündinud Eduard Sernov; 12. oktoober 1884 Erastvere vald, Võrumaa – 4. august 1942 Sosva laager, Sevurallag, Sverdlovski oblast, NSV Liit) oli Eesti politseinik. Ta töötas Tartu kriminaalpolitseis alates 1908. aastast. Alates 1925. aasta märtsist oli ta kriminaalkomissar Tallinnas. Arreteeriti NKVD poolt Tallinnas. Surmaotsus. Eesti Punase Risti II järgu II astme teenetemärk, 20. veebruar 1933 https://www.digar.ee/viewer/et/nlib-digar:305308/275345/page/93
Nigul Pääbo

Nigul Pääbo (Nikolai Pääbo; 27. november 1895 Tallinn – 30. detsember 1981 Lund, Rootsi) oli Eesti politseinik. Ta oli aastail 1928–1940 Viru-Järva kriminaalkomissar. 1939 Valgetähe IV klassi teenetemärk Ohvitseride andmekogu
Telekinees

Telekineesiks loetakse parapsühholoogias nähtust, mille puhul inimene suudab objekte füüsilises ruumis liigutada üksnes mõtteenergia abil, neid mitte puudutades. Siiani ei ole nähtuse olemasolu või võimalikkust teaduslikult tõestatud.
Juhan-Voldemar Vau

Juhan-Voldemar Vau (17. november 1891 Võnnu vald, Läänemaa – 20. aprill 1942 Sevurallag, Sverdlovski oblast) oli Eesti politseinik. Juhan-Voldemar Vau töötas alates 1909. aastast kriminaalpolitseis, lõpetas politseikoerte dresseerimise kursuse. Ta oli alates 1923. aastast piirivalve koerte kasvatus- ja õppeasutuse juhataja ja õpetaja kt. 2. juulist 1924 oli Voldemar Vau, Politsei Peavalitsuse kriminaalpolitsei osakonna juhataja, 1926–1932 kriminaalpolitsei komissar Haapsalus ja 1932–1940 Pärnus. Arreteeriti NKVD poolt 14. juunil 1941 Pärnus. Surmaotsus. Eesti Punase Risti V klassi teenetemärk, 24. veebruar 1938 III. Nimetused., Riigi Teataja, nr. 92-93, 18 juuli 1924
Vivianne Pasmanter

Vivianne Pasmanter (sündinud 24. mai 1971 São Paulos) on Brasiilia näitleja.
Mojāhedīn-e Khalq

Mojāhedīn-e Khalq (MEK), tuntud ka kui The People's Mujahedin of Iran (PMOI), on suurim ja sõjakaim rühmitus, mis toetab islamirežiimi kukutamist Iraanis. MEK-ile pani aluse 1960. aastatel grupp üliõpilasi, võitlemaks riigi läänemeelse juhi Shah Mohammad Reza Pahlavi režiimi vastu. Rühmitus osales 1979. aasta islamirevolutsioonis, mis kukutas Shah’i ning asendas selle Ajatolla Khomeini šiiitliku režiimiga. Ometi läks MEK-i ideoloogia – segu marksismist, feminismist ja islamismist – kiiresti Khomeini režiimiga vastuollu, mistõttu 1981 aeti organisatsioon Iraani-Iraagi piirile ning nad asusid ümber Pariisi, kust alustasid Iraagi toetamist kaheksa-aastase Khomeini-vastase sõja vältel. 1986. aastal viidi Prantsusmaa sunnil peakorterid Iraaki, kus tegutseti USA sissetungini aastal 2003. Sama aasta juunikuus arreteerisid Prantsusmaa võimud Pariisi lähedal 160 MEK-iga seotud inimest, sealhulgas Maryam Rajavi. USA välisministeerium lisas MEK-i terrorirühmituste nimekirja 1997. aastal ning Euroopa Liit aastal 2002, sest nende korraldatud rünnakutes hukkusid tihtipeale tsiviilisikud. 1970. aastatel korraldas rühmitus Iraani territooriumil mitmeid terrorirünnakuid, mille käigus hukkus nii tsiviilisikuid kui ka mitu USA sõjaväelast. 1979. aastal toetati USA saatkonna ülevõtmist Teheranis. 1981. aastal õhkis MEK Islami Vabariikliku Partei (The Islamic Republic Party) peakontoris ja peaministri kabinetis pommid, mis tapsid ligikaudu 70 Iraani kõrget ametnikku, sealhulgas president Mohammad-Ali Rajaei ja peaminister Mohammad-Javad Bahonari. Aprillis 1992 rünnati peaaegu samaaegselt Iraani saatkondi 13 riigis, toetamaks Saddam Husseini Iraagi kurdide ja šiiitide ülestõusu mahasurmist aastal 1991. MEK on võtnud vastutuse Iraani vanglasüsteemi juhi Asadollah Lajevardi mõrva eest aastal 1998 ja Iraani relvajõudude peastaabi ülema asetäitja Ali Sayyad Shirazi mõrva eest aastal 1999. 2000. aasta veebruaris korraldati Operation Great Bahmani käigus 12 relvastatud operatsiooni erinevate sõjaväeobjektide ja valitsuse hoonete vastu ning rünnati president Mohammad Khatami Teheranis asuvat paleed. Alates 2001. aasta lõpust on MEK-i terroritegevus vähenenud. MEK-i peamine juht on Maryam Rajavi, tema abikaasa Massoud Rajavi korraldab rühmituse sõjaliste jõudude tegevust. Maryam Rajavi, sündinud 1953. aastal Iraani kõrgema keskklassi perekonda, liitus organisatsiooniga 1970. aastate algul Teheranis. Pärast rühmitusega Pariisi asumist 1981. aastal valiti Maryam Rajavi MEK-i ühiseks juhiks, hiljem sai temast ka relvajõudude ülema asetäitja. Erinevate allikate põhjal varieerub liikmete arv vahemikus 3000 – 10 000. USA ajutrusti, Välissuhete Nõukogu hinnangul oli aastal 2005 MEK-il ~10 000 liiget, kellest kolmandik või koguni pool olid võitlejad. Ajutrust arvab, et nüüdseks on liikmete arv pisut kahanenud. www.cfr.org, külastatud 13.11.2011. www.globalsecurity.org, külastatud 13.11.2011. www.state.gov, külastatud 13.11.2011. www.fas.org, külastatud 13.11.2011. www.iran-e-azad.org, külastatud 13.11.2011. Abrahamian, Ervand. „The Iranian Mojahedin“, Yale: Yale Universisty Press. 1989. Massoud Rajavi Maryam Rajavi MEK Compound
Levitatsioon (paranormaalne nähtus)

Levitatsiooniks kutsutakse nähtust, mille puhul isik suudab ennast liigutada mõtte jõul, ilma otsese füüsilise mõjuta. Teiste objektide analoogilist liigutamist loetakse telekineesiks.
Major League Soccer

Major League Soccer (MLS) on USA ja Kanada klubijalgpalli kõrgeim liiga. Liiga on asutatud 1993. aastal. Esimene liigahooaeg toimus 1996. aastal. Liigas mängib 26 USA ja kolm Kanada klubi. 15 klubi kuulub Idakonverentsi ja 14 klubi Läänekonverentsi. MLS-i hooaja finaalmäng on MLS Cup. Seisuga juuli 2023 Märkused Mitmeotstarbeline staadion Arvestatud ainult põhihooaja mänge. Paksus kirjas on ka praegu MLS-i mängivad jalgpallurid. Seisuga 17. juuli 2023 1996: D.C. United 1997: D.C. United 1998: Chicago Fire 1999: D.C. United 2000: Kansas City Wizards 2001: San Jose Earthquakes 2002: Los Angeles Galaxy 2003: San Jose Earthquakes 2004: D.C. United 2005: Los Angeles Galaxy 2006: Houston Dynamo 2007: Houston Dynamo 2008: Columbus Crew 2009: Real Salt Lake 2010: Colorado Rapids 2011: Los Angeles Galaxy 2012: Los Angeles Galaxy 2013: Sporting Kansas City 2014: Los Angeles Galaxy 2015: Portland Timbers 2016: Seattle Sounders FC 2017: Toronto FC 2018: Atlanta United FC 2019: Seattle Sounders FC 2020: Columbus Crew 2021: New York City FC 2022: Los Angeles FC Enim meistritiitleid: "MLS Statistics: All-Time". MLSsoccer.com. MLS Digital. Vaadatud 6. oktoobril 2019. Ametlik koduleht
August Ehrlich

August Ehrlich (10. september/23. september 1893 Krüüdneri vald – 1. september 1942 Solikamsk) oli eesti põllumees, seltskonnategelane ja poliitik. Ta lõpetas aastal 1913 Hugo Treffneri Gümnaasiumi. Ta õppis aastatel 1913–1916 Tartu Ülikooli põllumajandusteaduskonnas[küsitav] agronoomia erialal. Ta oli Sordiparanduse seltsi asjaajaja ja sekretär. Ta oli Asutava Kogu, Riigikogu I ja II koosseisu saadik. Eesti II Riigikogu. Tallinn, 1924
California Ülikool San Diegos

California Ülikool San Diegos on California Ülikooli süsteemi kuuluv ülikool Ameerika Ühendriikides, San Diegos. Asutatud aastal 1960. Ülikooli struktuuri kuulub uurimiskeskus Scripps Institution of Oceanography.
California Ülikool Irvine'is

California Ülikool Irvine'is on California Ülikooli süsteemi kuuluv ülikool Ameerika Ühendriikide California osariigi Orange'i maakonnas Irvine'is. Asutatud 1965. aastal. Selles ülikoolis on töötanud Rein Taagepera.
Kaugtunnetus

Kaugtunnetus ehk kaugvaatlus (inglise keeles remote viewing) on isiku hüpoteetiline võime kehaliselt paigale jäädes liigutada oma teadvust (nn vaimusilma või eeter- ehk astraalkeha) ruumis ja/või ajas. Kaugtunnetusega seotud mõisted esoteerikamaailmas on veel astraalprojektsioon, telepaatia ning selgeltnägemine. Ameerika Ühendriikide Luure Keskagentuur katsetas väidetavalt kaugtunnetust alates 1960. aastatest kuni 1970. aastate keskpaigani või kauemgi, kogumaks luureinfot Nõukogude Liidu sõjaliste objektide kohta, kuid andmed selle programmi kohta on napid ja vastukäivad. On teateid, et selgeltnägemise võimalusi eeskätt sõjanduses ja luures uuriti ka Nõukogude Liidus. Esoteerikaringkondades väidetakse, et LKA-s läbi viidud katsete käigus õnnestus katseisikutel teha kaugtunnetuse abil täpseid vaatlusi, sealhulgas salapärastest objektidest, mis on valitsustega koostööd tegeva maavälise mõistuse kontrolli all. Salaprogrammis osalenud ning sealt lahkunud isikud pakkusid hiljem kaugtunnetus- ja selgeltnägemisteenuseid ärilistel alustel. Üks selline elukutseline selgeltnägija oli 1970. aastate tuntud teletäht ja "kahvlipainutaja" Uri Geller. Tuntumaid kaugnägijaid oli USA Armee Leitnant F. Holmes 'Skip' Atwater kes alustas 1978 aastal armees kaugnägemise programmi nime all Star Gate (mitte segamini ajada televisioonis tuntust kogunud telesarjaga Stargate SG-1 ja filmiga Stargate. Jim Marrs "Paraspioonid. Tõsilugu USA ülemeelelise sõja programmist" Nebadon, 2008
Kaubahoov

Kaubahoov ehk ärihoov ehk passaaž on siseõuega või käiguga kauplemispaik hulga kauplustega. Karavanserai Postijaam Turg Kuressaare kaubahoov Paide kaubahoov Tartu Kaubahoov
Voldemar Press

Voldemar Press (sündinud 2. mail 1949 Rõuges) on Eesti maadlustreener. Lõpetas 1968 Tartu 16. Kutsekeskkooli ja töötas Tartu Kalevi Spordikoolis (1979–2002.) alates 2003. aastast spordiklubis Englas (EKR6. kutsetase). 2011. liitus treenerina uuesti Tartu Spordiselts Kaleviga. Voldemar Press oli 1980. aastatel Eesti Spordiselts Kalev noortekoondise vanemtreener. Aastatel 1991–1996. kuulus Eesti Maadlusliidu treenerite nõukokku. Ta on tegutsenud maadluskohtunikuna (üleliiduline kategooria). Eesti meistrivõistlustel rohkem kui 160 medalit. Mitu korda Eesti meistrivõistluste meeskondlik tiitel. Rahvusvahelistel tiitlivõistlustel on Eestit esindanud üle 50 korra. Sportlastest on olümpiamängudele jõudnud kaks sportlast. Õpilasi: Andreas Steinbach Eesti Spordiselts Kalev maadlustreeneri tunnustus kuus aastat. 2002. aastal tunnistati Spordiselts Kalevi parimaks treeneriks. Tartu Kalevi auliige. Portugali Maadlusföderatsiooni teenetemedal 2000. aastal. Korduvalt pälvinud Eesti Maadlusliidu eduka treeneri tunnustuse. 1999. aastast Valgemetsa laagri atesteeritud laagrijuht. Vend Feliks Press on tulnud kahel ja poeg Kristjan Press neljal korral Kreeka-Rooma maadluses Eesti meistriks. Biograafia ESBL-is
Telepaatia

Telepaatiaks ehk mõtete edasikandmiseks nimetatakse väidetavat isikute omavaheline suhtlemist või isiku ühepoolset suhtlemist teise isikuga mõtete edasiandmise teel kõneta ja tehniliste abivahendideta. Telepaatia on parapsühholoogia haru, mis tähendab, et tegu on pseudoteadusega ja puuduvad tõestusmaterjalid mis eristaks selle muinasjutust.
II liiga 2011

II liiga 2011 Eesti jalgpalli II liiga 2011. aasta hooaeg. II liiga on Eesti jalgpalli tugevuselt neljas liiga, mis jaguneb kaheks tsooniks – ida/põhi ja lõuna/lääs. Meistriliiga 2011 Esiliiga 2011 III liiga 2011 IV liiga 2011 Viitamistõrge: Vigane <ref>-silt. Viide nimega n7mox on ilma tekstita. Viitamistõrge: Vigane <ref>-silt. Viide nimega HKuxo on ilma tekstita.
Ndonga keel

Ndonga keel on bantu keel, mida kõneleb umbes 1 070 000 inimest Namiibias ja mõnel pool Angolas. Soome misjonär Martti Rautanen lõi ndonga kirjakeele ja tõlkis Piibli osaliselt ndonga keelde.
Täpptaelik

Täpptaelik ehk punkttaelik (uue nimega Fomitiporia punctata) on taelikuliste sugukonda taeliku perekonda kuuluv seeneliik. Seen kasvab lehtpuude (eelkõige pajude, toominga, sarapuu) elavatele või surnud tüvedele või okstele tihedalt liibununa. Viljakeha on mitmeaastane, puitunud, pruuni sametja pinnaga. Viljakeha läbilõige on padjakujuline. Pinnal nähtavad peened poorid on sageli viljakeha pinna suhtes kaldu. Seen põhjustab ulatuslikku südamemädanikku. Eesti seenestik, lk 171 Täpptaelik andmebaasis eElurikkus Täpptaelik eelistab kiivas kasvukohti Eesti Loodus
Parapsühholoogia

Parapsühholoogia on uurimisvaldkond, mis hõlmab nn paranormaalseid nähtusi – nähtusi, mis näivad olevat vasturääkivuses füüsikaseaduste ja üldtunnustatud teadusliku maailmapildiga ning võimaldavad oletada, et nad on esile kutsutud seni seletamatute vaimsete protsesside poolt ilma füüsilise mõjuta. Parapsühholoogia (para- tuleb kreeka sõnast, mille üks tähendusi on 'kõrval') uurib seda, mis jääb konventsionaalse psühholoogiateaduse piiride taha, eeskätt keha ja teadvuse ning tunnetuse ja selle objektide seoseid. Skeptikud peavad parapsühholoogiat pseudoteaduseks või okultismi teadusžargooni kasutavaks haruks. Parapsühholoogia uuritavad paranormaalsed nähtused jagunevad laias laastus kahte rühma, mis teatud osas ka omavahel kattuvad. Paranormaalne taju: ajas ja/või ruumis eraldatud sündmuste tajumine (selgeltnägemine, -kuulmine, -tundmine; tuleviku nägemine); enamiku inimeste poolt mitte tajutavate nähtuste tajumine (aurade või bioväljade nägemine); suhtlemine ruumiliselt eraldatud inimestega (telepaatia), surnutega (spiritism, meediumlus) või teistes dimensioonides asuvate olenditega (astraalprojektsioon) Paranormaalne mõju: psühhokinees e telekinees, teleportatsioon, levitatsioon, astraalprojektsioon, kehaväline kogemus, surmalähedane kogemus, "nõiavitsa" või pendliga peilimine jms. Telepaatia Teleportatsioon Telekinees Levitatsioon Kaugtunnetus Selgeltnägemine Teaduslik skeptitsism Anthony Flew. Parapsychology: Science or Pseudoscience. – Pacific Philosophical Quarterly', 1980, 61, lk 100–114. Robert L. Morris. Parapsychology and the Demarcation Problem. – Inquiry, 1987, 30, lk 241–251.
Martti Rautanen

Martti (Martin) Rautanen (10. november 1845 Aasiku küla, Ingeri – 19. oktoober 1926 Olukonda, Namiibia) oli Soome misjonär ja Soome Evangeelse Luterliku Kiriku misjonitöö pioneer Namiibias. Rautanen on ndonga kirjakeele rajaja.
Wilma Rudolph

Wilma Glodean Rudolph (23. juuni 1940 – 12. november 1994) oli USA kergejõustiklane, kolmekordne sprindi olümpiavõitja. Ta sündis paljulapselise pere kahekümnenda lapsena. Lapseeas põdes Wilma lastehalvatust ja oli ka muidu põdura tervisega. 12-aastaselt oli tema tervis, sealhulgas lastehalvatuse tagajärjel esialgu kõverdunud jalg, nii palju paranenud, et ta sai hakata sporti harrastama. Vanema õe eeskujul hakkas Wilma esialgu tegelema korvpalliga. Wilma juhtimisel tuli tema keskkooli korvpallivõistkond Tennessee osariigi meistriks. 1956. aastal Melbourne'i olümpiamängudel kuulus Wilma Rudolph pronksmedali võitnud USA 4×100 meetri jooksu teatevõistkonda. Neli aastat hiljem Rooma olümpiamängudel võitis ta kuldmedali nii 100 ja 200 meetri jooksus kui ka 4×100 meetri teatejooksus. Pärast sportlaskarjääri lõppu töötas ta treeneri ja spordikommentaatorina. Rudolph on valitud IAAFi kuulsuste halli liikmeks. Wilma Rudolph Rahvusvahelise Kergejõustikuliidu kodulehel (inglise)
Margus Rääk

Margus Rääk (sündinud 29. augustil 1981 Tartus) on Eesti maadleja. Margus Rääk saavutas 17-aastaselt Eesti meistrivõistlustel 1999. aastal esikoha Kreeka-Rooma maadluses kehakaalus 69 kg. Tartumaa parim maadleja 2010. aastal. 2000. aasta Eesti meistrivõistlused – 2. koht; 2005. aasta Eesti meistrivõistlused – 3. koht; 2006. aasta Eesti meistrivõistlused – 3. koht; 2010. aasta Eesti meistrivõistlused – 3. koht; 2012. aasta Eesti meistrivõistlused – 3. koht. 1999. aasta Eesti juunioride meistrivõistlused – 2. koht; 1999. aasta Eesti senior meistrivõistlused – 1. koht; 2000. aasta Eesti juunioride meistrivõistlused – 1. koht. 1999. aasta Eesti senior meistrivõistlused – 2. koht; 1997. aastal kadettide maailmameistrivõistlustel Kreeka-Rooma maadluses Mariboris sai Margus Rääk 30 osavõtja hulgas 27. koha. 2001. aastal juunioride maailmameistrivõistlustel Kreeka-Rooma maadluses Taškendis sai Margus Rääk 32 osavõtja hulgas 27. koha. 2000. aastal juunioride maailmameistrivõistlustel Kreeka-Rooma maadluses Nantes sai Margus Rääk 32 osavõtja hulgas 29. koha. Põhjamaade meistrivõistlused 2000. aastal Vaajakoskis saavutas Margus Rääk juunioride vanuseklassis 3. koha. Kristjan Palusalu mälestusvõistlused 1999. aasta – 6. koht. Margus Rääk kuulub spordiklubis Englas Voldemar Pressi treeninggruppi. Tartu Kalev/Englas Östhammar BK [1][alaline kõdulink] [2][alaline kõdulink] Margus Rääk – sporditulemused
Eeslaulja

Eeslaulja (ka eestvõtja, eestütleja) on inimene, kes regilaulus laulab vaheldumisi kooriga. Eeslaulja laulab uue värsirea, mida koor kordab kas täpselt või veidi varieerides, ühe- või mitmehäälselt. Setu mitmehäälse rahvalaulu esitamiseks on minimaalselt vaja kolme inimest: eestütleja, killõ ja torrõ. Solist Arhailise loomingu festival Regiöö 2003 (vaadatud 8. detsembril 2012)